**Greek**

Τι συμβαίνει

Ο Δήμος δεν είναι ο ιδιοκτήτης της αγοράς και ο Δήμος δεν έχει επίσημο ρόλο στην απόφαση για τους νέους πολεοδομικούς κανονισμούς για την Περιοχή της Αγοράς Preston, αυτό το ρόλο τον έχει η Πολιτειακή Κυβέρνηση (η Αρχή Πολεοδομικού Σχεδιασμού Βικτώριας - VPA).

Οι στόχοι του Δήμου για την Περιοχή της Αγοράς Preston έχουν καθοριστεί σαφώς στην έκθεση μας Η Καρδιά του Preston (Heart of Preston), η οποία βασίστηκε σε προηγούμενη κοινοτική δέσμευση.

Από τα μέσα Ιουνίου έως τα μέσα Ιουλίου 2021, η Αρχή Πολεοδομικού Σχεδιασμού Βικτώριας (VPA) είχε διαβουλεύσεις με το κοινό σχετικά με τους προτεινόμενους πολεοδομικούς κανονισμούς για τη μελλοντική αναδιαμόρφωση της Αγοράς του Preston και τον περιβάλλοντα χώρο.

Ο Δήμος αξιολόγησε τα προσχέδια των πολεοδομικών κανονισμών της VPA έναντι των στόχων του και έχει σοβαρές ανησυχίες σχετικά με το μέλλον της Αγοράς και τον περιβάλλοντα χώρο. Αυτές περιλαμβάνουν:

* το 80% της αγοράς θα μπορούσε να κατεδαφιστεί
* Υπάρχει ελλιπής προστασία για τις ιστορικές αξίες της αγοράς
* Δεν υπάρχει προστασία των κοινωνικών και πολιτιστικών λειτουργιών της αγοράς
* Δεν υπάρχει προστασία για τη συνεχιζόμενη χρήση της αγοράς
* Οι υφιστάμενοι έμποροι δεν έχουν εγγύηση για το μέλλον τους στην αγορά
* Η οικοδομική ανάπτυξη θα είναι πολύ πυκνή για αυτή τη τοποθεσία, με πάρα πολλούς νέους κατοίκους και αυτοκίνητα.

Ο Δήμος δήλωσε τις ανησυχίες της σε ένα έγγραφο υποβολής σχολίων στη VPA, το οποίο είναι διαθέσιμο για να το δείτε διαδικτυακά στο <https://www.yoursaydarebin.com.au/prestonmarket>

Τι υπάρχει στην υποβολή σχολίων του Δήμου

Ορισμένα βασικά πράγματα που επιθυμεί ο Δήμος είναι:

* Διατήρηση της αγοράς στην τρέχουσα τοποθεσία εντός του ιδίου χώρου
* Τη διασφάλιση ότι η χρήση της αγοράς είναι συνεχής, ως μέρος για οικονομικά προσιτά φρέσκα και ποικίλα τρόφιμα που εξυπηρετούν τη βόρεια μητροπολιτική κοινότητα
* Προστασία των υφιστάμενων εμπόρων, ώστε να μπορούν να συνεχίσουν να λειτουργούν κατά τη αναδιαμόρφωση και στο μέλλον
* Μείωση της προτεινόμενης πυκνότητας σπιτιών και του ύψους των κτιρίων μέσα στην περιοχή

Επόμενα βήματα στη διαδικασία

Ο γύρος διαβουλεύσεων της VPA έχει πλέον τελειώσει και θα εξετάσει τις υποβολές σχολίων και θα αποφασίσει εάν θα γίνουν αλλαγές στα προσχέδια της για τους πολεοδομικούς κανονισμούς. Στη συνέχεια, η VPA μπορεί να αποφασίσει να στείλει ανεπίλυτες υποβολές σχολίων σε μια Μόνιμη Συμβουλευτική Επιτροπή (ομάδα εμπειρογνωμόνων) όπου η Κοινότητα μπορεί να συζητήσει τα σχόλια της με έναν ανεξάρτητο φορέα. Η ακρόαση της Μόνιμης Συμβουλευτικής Επιτροπής έχει οριστεί προσωρινά για τις αρχές Νοεμβρίου 2021.

Ο Δήμος θέλει η VPA να ανταποκριθεί στις ανησυχίες μας και να αλλάξει ουσιαστικά τους προτεινόμενους πολεοδομικούς κανονισμούς. Και μετά ο Δήμος θέλει η VPA να διαβουλευτεί και πάλι την Κοινότητα πριν από την οριστικοποίηση των πολεοδομικών κανονισμών.

Μπορείτε ακόμα να υπογράψετε [εδώ](https://www.change.org/p/minister-for-planning-protect-preston-market?utm_source=share_petition&utm_medium=custom_url&recruited_by_id=6aa483d0-b321-11e9-96cf-01f954884d86) το αίτημα (petition) του Δήμου Darebin για την προστασία της Αγοράς Preston και μπορείτε επίσης να γράψετε [εδώ](https://www.richardwynne.com.au/contact-2/) στον Υπουργό και τον τοπικό Βουλευτή σας για να εκφράσετε τις ανησυχίες σας.

Παρακαλείστε να επικοινωνήσετε απευθείας με τη VPA στο ([https://engage.vic.gov.au/preston-market-precinct](https://engage.vic.gov.au/preston-market-precint) ) για οποιεσδήποτε ερωτήσεις σχετικά με τα επόμενα βήματα στη διαδικασία τη.

Ο Δήμος θα συνεχίσει να στηρίζει την κοινότητα και μπορείτε να επικοινωνήσετε μαζί μας για περισσότερες πληροφορίες:

Πολυγλωσσική Τηλεφωνική Γραμμή: 03 8470 8470